DIE MEES GEDUGTE KRYGSMAG VAN AFRIKA
Ons het in hierdie jaar weer 'n naby blik op die weermag van hierdie land gekry toe hulle tydens die eerste fases van Covid-19 ontplooi is. En wat 'n gesig was dit nie! Die ongedissiplineerdheid, korrupsie, onvermoë en magsbeheptheid van onopgeleides is 'n skande en wil mens dit werklik nie die Suid-Afrikaanse Weermag noem nie! Kom ons kyk weer na hoe 'n ware weermag lyk, en dan onthou ons wat 'n voorreg ons gehad het toe ons 'n waardige, gedissiplineerde en trotse weermag in die apartheidsjare gehad het.
Die Suid-Afrikaanse Weermag (SAW), wat allerweë as die mees gedugte krygsmag op die vasteland van Afrika beskou is, dieselfde instrument waarmee miljarde rande aan die jarelange grensoorlog vir die landsbeveiliging teen terrorisme spandeer is voordat Suid-Afrika uiteindelik aan dieselfde terroriste persent gegee is (nie omdat die weermag te swak was nie maar omdat Afrikanerleiers die volk en hulle land verraai het), het uit vier vertakkinge bestaan. Die Leër, die Lugmag, die Vloot en die Suid-Afrikaanse Geneeskundige Diens (SAGD) se hoofkwartiere was almal in die Pretoriagebied geleë. Hulle is deur nog een ondersteuningsdiens aangevul, naamlik die afdeling van die Kapelaan-generaal.
Kragtens die Verdedigingswet van 1957 was die SAW se hooffunksie om die land teen enige eksterne bedreiging te beskerm - presies die teenoorgestelde van die ANC wat onmiddellik na oorname die landsgrense oopgestel het, en immigrasiebeheer laat vaar het sodat miljoene ongewenste karikature hulle sedert 1994 hier kom vestig het, die rede waarom daar gerieflikheidsonthalwe geen betroubare sensusopname gedoen word nie. Daar bestaan sodoende geen bewys van hoeveel miljoene Swartes uit ander Afrikastate tans die Suid-Afrikaanse bevolking hier in lewensgevaar stel nie.
Die SAW was monolities en geïntegreerd saamgestel. Die oorhoofse bevel was gesetel in 'n offisier met die posbenaming Hoof van die Suid-Afrikaanse Weermag. Hy is uit een van die vier Weermagsafdelings aangestel en was aan die Minister van Verdediging verantwoordelik vir die implementering van die SAW se verdedigingsbeleid.
Elke Weermagsdeelhoof het bevel oor sy eie weermagsafdeling gevoer en sy beplanning vir operasionele optrede binne die perke van die nasionale verdedigingstrategies soos deur die Staatspresident bepaal op aanbeveling van die Staatsveiligheidsraad, voorgelê.
By die neem van besluite is die Hoof van die SAW deur verskeie rade en komitees bygestaan waarvan die Verdedigingsbevelsraad, Verdedigingsbeplanningskomitee en Finansiële Komitee die belangrikste was. Gesamentlik het hulle algemene strategie, bestuursbeleid en finansiële bestuur bepaal.
Die SAW was veral belas met die voorkoming en onderdrukking van terrorisme en binnelandse onluste, die beskerming en bewaring van lewens, gesondheid en eiendom, en die instandhouding van noodsaaklike dienste – elke enkele saak wat tans deur die ANC negeer word.
Die SAW het grotendeels bestaan uit 'n Burgermag en Kommandomag terwyl Staandemaglede maar 'n klein persentasie van die totale personeelsterkte uitgemaak het. Dienspligtiges het die grootste deel van die Voltydse Mag gevorm. Hulle aanvanklike diensplig het oor twee jaar gestrek, gevolg deur onderskeidelik 12 en 20 jaar deeltydse diens by Burgermag- of Kommando-eenhede wat dwarsoor die land by strategiese punte geleë was.
Blanke manlike burgers tussen die ouderdomme van 17 en 55 jaar was aan militêre diensplig onderhewig waarvan daar twee innames per jaar gedoen is, in Februarie en in Augustus. Die eerste tien tot twaalf weke is aan basiese opleiding in verskeie basisse gewy, en opgevolg deur spesialisopleiding wat met die dienspligtige se spesifieke korps of eenheid verband gehou het.
Na 'n opleidingstydperk van ses tot elf maande, is hulle vir die oorblywende gedeelte van hul aanvanklike diensplig na operasionele en ander eenhede of hoofkwartiere uitgeplaas. Die aanvanklike dienspligtydperk is verder opgevolg deur 'n diensverpligting van 720 dae oor 12 jaar in 'n Burgermag- of Kommando-eenheid. Die bykomende diensverpligting van 720 dae is in ses siklusse van twee jaar elk verdeel waartydens die lid gewoonlik twee dienstermyne van 90 en 30 dae (of 60 en 60 dae) opeenvolgend voltooi het. Hierna is lede vir vyf jaar na die Aktiewe Burgermagreserwe oorgeplaas. Gedurende hierdie tydperk kon hulle net vir diens opgeroep word indien omstandighede dit vereis het, en die Minister van Verdediging dit goedgekeur het. Hierna kon lede tot hul 55e lewensjaar vir militêre diens in die Kommandomag opgeroep word vir 'n jaarlikse diensverpligting van 12 dae.
Hoewel slegs manlike Blankes diensplig moes verrig was daar talle Kleurling-, Indiër-, en Swart vrywilligers in die SAW. Innames van hierdie vrywilligers het jaarliks by spesiale eenhede en opleidingsinstansie plaasgevind. Hulle het dieselfde opleiding en voorregte as hulle Blanke eweknieë ontvang.
Die SAW het ook sedert 1970 vroue in Weermagsafdelings van die Staande Mag, die Burgermag en die Kommandomag laat dien met dieselfde diensvoorwaardes en bevorderingsvooruitsigte.
Elke Weermagsafdeling het oor sy eie opleidingskole vir spesialisopleiding asook 'n kollege beskik. Daar is lede opgelei in die teorie en praktyk van moderne oorlogvoering. Die SAW het ook drie sentrale opleidingsinrigtings vir lede van die onderskeie Weermagsafdelings gehad.
Die Kollege vir Opvoedkundige Tegnologie wat oor die mees moderne opvoedkundige hulpmiddele beskik het: hier is instrukteurs, mediasentrum-koördineerders, opleidingsbestuurders en instruksionele ontwerpers opgelei. 'n Groot verskeidenheid onderrighulpmiddels soos transparante, skyfievertonings en televisieprogramme is by hierdie kollege vervaardig.
By die SA Verdedigingskollege in Pretoria het senior offisiere strategie en die bedryf van gesamentlike operasies bestudeer.
By die SA Militêre Akademie te Saldanha is akademiese opleiding aan gekeurde Staandemagoffisiere aangebied wat goed met die beste ter wêreld vergelyk het. Die Akademie was die Universiteit van Stellenbosch se Fakulteit Krygskunde en het opleiding in drie hoofstudierigtings vir die B.Milgraad verskaf, naamlik natuurwetenskappe, geesteswetenskappe, en ekonomie en handel.